OpenLLM-France/wikimedia huggingface dataset:
# Kanamicina

La kanamicina (també coneguda com a kanamicina A) és un antibiòtic aminoglucòsid, disponible en formes oral, intravenosa i intramuscular. S'utilitza per tractar una àmplia varietat d'infeccions La Kanamicina s'aïlla del bacteri Streptomyces kanamyceticus i s'utilitza en la forma sulfat.

## Mecanisme

La kanamicina interacciona amb les subunitats 30S dels ribosomes dels procariotes. Indueix quantitats substancials d'errors de traducció i inhibeix indirectament la translocació durant la síntesi proteica.

## Efectes adversos

Reaccions adverses severes a la kanamicina inclouen tinnitus o alteracions de l'oïda, toxicitat als ronyons i reaccions al·lèrgiques al medicament.

## Ús en recerca

La kanamicina s'utilitza en la biologia molecular com a agent selectiu, habitualment per aïllar bacteris (com ara E. coli) que han adquirit gens (per exemple de plasmidis) units a gens que codifiquen resistència a la kanamicina (principalment neomicina fosfotransferasa II [NPT II/Neo]). Els bacteris que han estat transformats amb un plasmidi que conté el gen de resistència a la kanamicina se sembren en plaques d'agar amb kanamicina (50-100 μg/ml) o es cultiven en altres medis amb kanamicina (50-100 μg/ml). Només els bacteris que hagin dut a terme la transformació correctament (i que per tant tindran els gens de resistència) podran créixer en aquestes condicions.

## Referències

* ↑ Garrod, L.P., et al.: "Antibiotic and Chemotherapy", page 131. Churchill Livingstone, 1981 (anglès)
* ↑ Pestka, S.: "The Use of Inhibitors in Studies on Protein Synthesis", Methods in Enzymology 30, pp.261-282, 1975 (anglès)
* ↑ Misumi, M. & Tanaka, N.: "Mechanism of Inhibition of Translocation by Kanamycin and Viomycin: A Comparative Study with Fusidic Acid, Biochem.Biophys.Res.Commun. 92, pp.647-654, 1980(anglès)
* ↑ «Consumer Drug Information: Kanamycin», 02-04-2008. [Consulta: 4 maig 2008]. (anglès)
# Kanarai

Kanarai (en rus: Канарай) és un poble del krai de Krasnoiarsk, a Rússia, segons el cens del 2010 tenia 134 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.
# Kartòdrom de Kandava

El Kartòdrom Kandavas és un circuit de karting a Kandava, a uns 100 km a l'oest de Riga, capital de Letònia. La pista va ser construïda el 1972 i completament tornada a dissenyar i reconstruïda el 2008 segons les normes de la Comissió Internacional de Karting (CIK-CIK-FIA). L'arquitecte de la reconstrucció va ser Hermann Tilke, autor de molts circuits de curses de nivell superior a tot el món.
Després de la reconstrucció de la pista s'estan organitzant esdeveniments nacionals i internacionals de karting, com el campionat de Letònia i el Bàltic. La pista també està oberta per als aficionats i els conductors de karts de lloguer.

## Dades tècniques

Dades tècniques del Kartòdrom.
* Superfície total: 4,45 hectàrees
* Longitud de la pista: 1.012 m
* Amplada: 8 m
* Revolts: 11
* Zona d'aparcament per als equips: 8.536 m²
* Terreny: pujada màxima i la caiguda del 5,5%
* Pendent màxim del revolt: 10%
* Posada en línia de meta: 154 m

## Referències

* 1 2 Staff, TKART. «Kandavas Kartodroms. Letonia - TKART - Circuits» (en espanyol europeu). [Consulta: 8 març 2022].

## Enllaços externs

* Web oficial del circuit
# Kingston (Nova Jersey)

Kingston és una concentració de població designada pel cens dels Estats Units a l'estat de Nova Jersey. Segons el cens del 2000 tenia 1.292 habitants.

## Demografia

Segons el cens del 2000, Kingston tenia 1.292 habitants, 561 habitatges, i 315 famílies. La densitat de població era de 554,3 habitants/km².
Dels 561 habitatges en un 24,4% hi vivien nens de menys de 18 anys, en un 44,7% hi vivien parelles casades, en un 8,4% dones solteres, i en un 43,7% no eren unitats familiars. En el 36,4% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 3,08.
Per edats la població es repartia de la següent manera: un 20,3% tenia menys de 18 anys, un 6,7% entre 18 i 24, un 36,4% entre 25 i 44, un 23,1% de 45 a 60 i un 13,5% 65 anys o més.
L'edat mediana era de 38 anys. Per cada 100 dones de 18 o més anys hi havia 90,7 homes.
La renda mediana per habitatge era de 65.962 $ i la renda mediana per família de 80.242 $. Els homes tenien una renda mediana de 56.371 $ mentre que les dones 46.250 $. La renda per capita de la població era de 34.457 $. Cap de les famílies i l'1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kingston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Kingston». American Fact Finder. Oficina del Cens dels Estats Units, 12-01-2010.
# Kleňany

Kleňany és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1235.
# Karl-Erik Åström

Karl-Erik Åström (Suècia, 18 d'abril de 1924 - 9 de desembre de 1993) fou un esquiador de fons suec que va competir durant les dècades de 1940 i 1950. En el seu palmarès destaquen dues medalles d'or al Campionat del Món d'esquí nòrdic de 1950.

## Referències

* ↑ Resultats al Campionat del món d'esquí nòrdic (alemany)
* ↑ Karl-Erik ASTRÖM a Federació internacional d'esquí
# Karl-Birger Blomdahl

Karl-Birger Blomdahl (Vaxjo Parish, 19 d'octubre de 1916 - Kungsängen, 14 de juny de 1968) va ser un compositor i director d'orquestra suec.
Es va formar en bioquímica, però va ser principalment actiu en música i per les seves composicions experimentals es va convertir en un dels grans noms del modernisme suec. Entre els seus professors hi havia Hilding Rosenberg. Va morir a Kungsängen, Estocolm.
La seva tercera simfonia, Facettes - és una obra en un moviment subdividit com a peça en forma de variació de dotze tons - de 1950, és una contribució important al repertori. El 1959 va compondre l'òpera Aniara basada en el poema de Harry Martinson. La seva producció de composicions també inclou concerts per a violí i viola, un concert de cambra per a piano, vents i percussions, almenys una altra òpera (Herr von Hancken) i molta música de cambra, inclòs un trio per a clarinet, violoncel i piano.
Com a professors va tenir entre els seus alumnes Stephen Albert, que fou Premi Pulitzer de música 1985.

## Referències

* ↑ "Còpia arxivada". Arxivat de l'original el 29-09-2007. Recuperat el 03/10/2005.
* ↑ http://www.musicweb-international.com/classrev/2003/Nov03/Blomdahl_Sisyphos.htm
# Krystian Ochman

Krystian Jan Ochman (Melrose, 19 de juliol del 1999) és un cantant polonesoamericà.
Va néixer als Estats Units d'Amèrica de pares polonesos. El seu avi és el tenor Wiesław Ochman. Al col·legi va tenir cursos de cant. Més tard va jugar el paper de príncep en la comèdia musical d'escola «La Ventafocs». Després d'acabar el col·legi als Estats Units d'Amèrica, va mudar-se a Polònia per estudiar a l'Acadèmia de Música Karol Szymanowski de Katowice.

## Carrera

El 2020 va participar en l'onzena temporada de The Voice of Poland amb la cançó «Beneath Your Beautiful» de Labrinth i Emeli Sandé. El 5 de desembre del 2020 va guanyar i va firmar un contracte amb Universal Music Polska. Va treure el seu primer senzill «Światłocienie» a finals del 2020. Va obtenir l'estatut or en Polònia el 4 d'abril del 2021. El seu primer àlbum, Ochman, va ser publicat el 19 de novembre del 2021.
A principis del 2022 es va anunciar que Krystian Ochman participaria a Tu bije serce Europy! Wybieramy hit na Eurowizję, la preselecció polonesa pel Festival de la Cançó d'Eurovisió. Va guanyar amb la cançó «River» i representarà Polònia en el Festival de la Cançó d'Eurovisió 2022, que se celebrarà a la ciutat italiana de Torí.

## Referències

* ↑ Prokopwicz, Agnieszka. «„Ameryka? Może później…"» (en polonès), 19-02-2022. Arxivat de l'original el 6 de febrer 2022.
* ↑ «Krystian Ochman będzie reprezentował Polskę na Eurowizji. Kim jest autor utworu "River"?» (en polonès).
* ↑ «Poland: Krystian Ochman in the running to represent Poland at Eurovision 2022» (en anglès), 07-01-2022.
* ↑ «Krystian Ochman». Telewizja Polska. Arxivat de l'original el 27 de novembre 2020.
* ↑ «ZPAV :: Bestsellery i wyróżnienia - Wyróżnienia - Złote płyty CD - Archiwum» (en polonès).
* ↑ «Poland: Ochman's 'River' winds its way to Eurovision» (en anglès). Eurovision.tv, 19-02-2022. [Consulta: 5 abril 2022].
# Kian Emadi

Kian Emadi-Coffin (Stoke-on-Trent, Staffordshire, 29 de juliol de 1992) és un ciclista anglès especialista en pista.

## Palmarès

* 2013
** Campió del Regne Unit de Quilòmetre
* 2012
** Campió del Regne Unit de Quilòmetre
** Campió del Regne Unit de velocitat per equips (amb Matthew Crampton i Jason Kenny)

### Resultats a la Copa del Món

* 2016-2017
** 1r a Glasgow, en Persecució per equips
* 2017-2018
** 1r a Manchester, en Persecució per equips

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Korovino (Rakítnoie)

* Per a altres significats, vegeu «Korovino».
Korovino - Коровино (rus) - és un poble de l'óblast de Bélgorod, a Rússia. El 2010 tenia 72 habitants. Pertany al districte (raion) de Rakítnoie.

## Referències

* ↑ «Схема территориального планирования муниципального района "Ракитянский район" Белгородской области». Федеральная государственная информационная система территориального планирования (ФГИС ТП). Arxivat de l'original el 2022-01-09. [Consulta: 9 gener 2022].
* ↑ «Aleksandrovka» (en anglès). GeoNames. Arxivat de l'original el 2022-01-09. [Consulta: 9 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 9 gener 2022].
# Karl Hohmann

Karl Hohmann (Düsseldorf, 18 de juny de 1908 - Düsseldorf, 31 de març de 1974) fou un futbolista alemany dels anys 1930 i posteriorment entrenador.

## Trajectòria

La major part de la seva trajectòria la passà al VfL Benrath. També jugà amb la selecció alemanya entre 1930 i 1937 un total de 26 partits en els quals marcà 20 gols. Disputà la Copa del Món de Futbol de 1934, marcant dos gols en els quarts de final davant Suècia.
Més tard fou entrenador del Rot-Weiss Essen, portant el club a guanyar la copa alemanya l'any 1953.

## Enllaços externs

* Carrera internacional
* Perfil a national-football-teams
# Potència regional

Una potència regional és un país que té un poder rellevant en la seva àrea d'influència però no arriba a ser superpotència ni potència mundial perquè el seu abast no és global. Acostumen a ser estats amb una situació geoestratègica especial, amb més recursos que els veïns o amb aliances poderoses amb països de diferents blocs.
Alguns països que tenen aquesta consideració són:
* Corea del Sud: el tercer país en importància a Àsia després de la Xina i el Japó, amb qui sovint comparteix interessos
* Itàlia, França i Alemanya a Europa
* Brasil: economia emergent, país lusòfon enmig d'altres hispanoparlants, amb grans recursos i natalitat
* Israel: per les seves aliances
* Iran: per la força al món islàmic i la seva extensió
* Pakistan: país creixent per la seva proximitat a l'Índia
* Egipte: lidera el Magrib i els països del seu voltant, és la segona economia àrab i el primer exèrcit africà, manté bones relacions amb Occident pel turisme
* Nigèria: per la seva extensió i ubicació, és decisiva a Àfrica Occidental i central
* Sud-àfrica: lidera desenvolupament del continent africà

## Referències

* ↑ Buzan, Barry; Wæver, Ole (2003), Regions and Powers: The Structure of International Security, Cambridge: Cambridge University Press, p. 55, ISBN 978-0-521-89111-0
# Ratolí marsupial de ventre vermell

El ratolí marsupial de ventre vermell (Phascolosorex doriae) és una espècie de marsupial de la família dels dasiúrids. És endèmic d'Indonèsia. El seu hàbitat natural són els boscos secs tropicals o subtropicals.

## Referències

* ↑ Australasian Marsupial and Monotreme Specialist Group (1996). Phascolosorex doriae. Llista Vermella de la UICN, Unió Internacional per a la Conservació de la Natura, 2006. Consultat el 29-07-2007 (en anglès).
Espècies vivents de dasiüromorfs :
Regne Animalia · Embrancament Chordata · Classe Mammalia · Infraclasse Metatheria :
Família Dasyuridae, subfamília Dasyurinae :
Família Dasyuridae, subfamília Sminthopsinae :
Família Myrmecobiidae :
# Mel·lífer de Sumba

El mel·lífer de Sumba (Myzomela dammermani) és un ocell de la família dels melifàgids (Meliphagidae).

## Hàbitat i distribució

Habita manglars i vegetació costanera de l'illa de Sumba, a les illes Petites de la Sonda.

## Referències

* ↑ «Mel·lífer de Sumba». Cercaterm. TERMCAT, Centre de Terminologia. Rev. 22/04/2022(català)
# Element mòbil genètic

Els elements mòbils genètics (MGE) són seqüències d'ADN amb capacitat per desplaçar-se al llarg d'un genoma.
Es conten entre aquest tipus de seqüències els transposons (tant els retrotransposons com els transposons d'ADN), les seqüències d'inserció i els introns del grup II. Hi ha plasmidis que es podrien considerar d'aquest grup de seqüències per la seva freqüent capacitat d'inserir-se en genomes. Fins i tot alguns fags com el mu, amb capacitat d'escindir-se i inserir-se en diferents parts del genoma, podrien entrar en aquesta definició.

## Referències

* Miller, W.J. and Capy, P. eds. 2004. Mobile genetic elements : protocols and genomic applications. Humana Press. ISBN 1-58829-007-7
* Shapiro, J.A. ed 1983. Mobile genetic elements. Academic Press. ISBN 0-12-638680-3
# Felip Ortiz Martínez

Felip Ortiz Martínez (Lleida, 27 d'abril de 1977) és un exporter de futbol que actualment desenvolupa la tasca d'entrenador de porters al Gimnàstic de Tarragona.
Format a les categories inferiors del FC Barcelona, Felip juga amb el Barça B entre 1996 i 1999, per posteriorment fitxar pel CF Extremadura. Després de dues temporades a l'equip d'Almendralejo, Felip signa pel Gimnàstic de Tarragona, on juga entre 2002 i 2005. L'any 2005 fitxa per la UD Salamanca, des d'on marxaria a l'Oriola CF. L'any 2008 retorna novament al Nàstic, on estarà fins al 2010.
# Gehlenita

La gehlenita és un mineral de la classe dels silicats que rep el seu nom del químic alemany Adolf Ferdinand Gehlen (1775-1815), i que pertany al grup de la mel·lilita. L'exemplar tipus d'aquest mineral prové del mont Monzoni, a la Vall de Fassa, Trento, Itàlia, i va ser descobert el 1815.

## Característiques

És un silicat amb calci i alumini, anàleg a altres silicats càlcics del grup de la melilita que en comptes d'alumini tenen altres metalls. La seva fórmula és Ca₂Al(AlSiO₇), i cristal·litza en el sistema tetragonal. A més dels elements de la seva fórmula, sol portar com impureses: ferro, manganès, titani, magnesi, potassi i sodi. Forma una sèrie de solució sòlida amb l'åkermanita, en la qual la substitució gradual de l'alumini per magnesi va donant els diferents minerals de la sèrie.

## Formació i jaciments

S'ha trobat en minerals del metamorfisme de contacte en roques calcàries. També s'ha trobat en roques volcàniques ultramàfiques enriquides en calci. Sol trobar-se associada a altres minerals com: dolomita, calcita, augita, olivina, nefelina, leucita, diòpsid, flogopita, pirop, grossularia, antigorita, piroxè, apatita o vesuvianita.

## Referències

* ↑ «Gehlenite» (en anglès). Mindat. [Consulta: 21 novembre 2013].
* ↑ «Melilite Group» (en anglès). Mindat. [Consulta: 28 juliol 2014].
# Gehad Hamdy

Gehad Hamdy (Egipte, 1995) és una dentista i activista contra l'assetjament sexual egípcia.
Va percebre que calia un espai on les dones se sentissin segures per poder denunciar l'assetjament sexual. Per això va fundar Speak Up el 2020, una empresa feminista que es dedica a assenyalar els agressors de violència de gènere, assetjament sexual i violadors a través de les xarxes socials. Hamdy visibilitza aquestes violències denunciant el paper que hi juga el cinema, encoratja les dones a parlar de l'assetjament i els dona suport legal i emocional. El lema de la iniciativa és "Les dones donen suport a les dones" (Girls Support Girls) i l'empresa en un any va aconseguir 250.000 seguidors a Facebook i més de 97.000 a Instagram. L'empresa va rebre un premi per defensar la igualtat i la no discriminació el 2022 de Global Justice Forum.
Va ser finalista del premi del Fòrum d'emprenedoria i innovació a l'empoderament de les dones (Women Empowerment Award d'Àfrica Women Innovation & Entrepreneurship Forum) del 2021. El 2022 va ser finalista del premi internacional humanitari de Women4Africa i també fou inclosa en la llista de les 100 dones més inspiradores de la BBC.

## Referències

* 1 2 «Quiénes son las 100 Mujeres influyentes e inspiradoras elegidas por la BBC en 2022 (y cuáles son las 12 de América Latina) - BBC News Mundo». [Consulta: 22 gener 2023].
* 1 2 «Founder of Egypt's Speak Up: ‘Sexual harassment is a daily fight, but change is happening’» (en anglès), 03-07-2021. [Consulta: 22 gener 2023].
* ↑ «That's not entertainment! How Egypt's arts industry has normalised misogyny» (en anglès). [Consulta: 22 gener 2023].
* ↑ «'Leh Laa' ... the controversial Egyptian Drama in Focus.» (en anglès americà), 07-07-2020. [Consulta: 22 gener 2023].
* ↑ Fatima, Sakina. «9 Arab women on BBC's 100 most influential women list of 2022» (en anglès americà), 07-12-2022. [Consulta: 22 gener 2023].
* ↑ «100 Women: Nine women from Arab countries included in the BBC’s 2022 list of inspiring women» (en anglès americà). [Consulta: 22 gener 2023].
* ↑ «Gehad Hamdy» (en anglès). [Consulta: 22 gener 2023].
# Germà de Roma

* Per a altres significats, vegeu «Sant Germà».
Germà és un dels màrtirs esmentat al martiriologi jeronimià entre els cent trenta que foren executats en un sol dia. Diu que una part eren de Roma i l'altra de Tessalònica, però no aclareix d'on era Germà. La seva festa és el dia 1 de juny.
# Germà l'Escot

* Per a altres significats, vegeu «Sant Germà».
Germà l'Escot o de la Roda (Irlanda o Escòcia, segle v - Rouen, França, ca. 450 o 480) fou un religiós escocès. És venerat com a sant per principalment per l'església catòlica.

## Biografia

Era fill d'una noble família irlandesa o escocesa (scota, en llatí). Durant un viatge fou convertit al cristianisme per Sant Germà d'Auxerre, que el va batejar amb el seu propi nom. El jove va renunciar als avantatges de la seva posició i es feu sacerdot; va viatjar novament a França per trobar-hi Germà d'Auxerre. Va desembarcar a la desembocadura de la Diélette (Manche), però quan arribà a Auxerre, Germà n'havia marxat; continuà el viatge fins a Trèveris, on parlà amb l'arquebisbe de Colònia, Sever, que el va consagrar bisbe i el va enviar a evangelitzar Frísia.
Després va anar a Roma i va recórrer Itàlia, França i Hispània, predicant la religió. Va anar llavors a Gal·les on va seguir predicant i després tornà a Normandia, predicant a Morsalines. Mentre predicava prop de Rouen fou mort per un dels caps locals, Hubalt, cap al 450 o 480 a l'actual Saint-Germain-sur-Bresle (Somme).

## Veneració

Al lloc on morí i fou sebollit s'aixecà un temple, origen del poble de Saint-Germain-sur-Bresle, que esdevingué lloc de pelegrinatge. Cap al 860, les relíquies foren portades, per protegir-les de les invasions dels vikings a Ribemont, i en 1659 a l'església de Saint-Germain d'Amiens. La seva memòria es commemora el 2 de maig.

### Llegendes

Segons la llegenda, quan deixà Irlanda pregà Déu perquè li enviés un mitjà per travessar el Canal de la Mànega, i aparegué una roda de carro a l'aigua. Probablement, feu servir una embarcació de forma rodona, típica d'Irlanda, que a la llegenda es transforma en roda. En desembarcar a França, va derrotar un drac de set caps que aterria els habitants de Flamanville, i el cap de la Hague, que es convertiren al cristianisme en veure-ho.
# Gegants vells de Sarrià

Gegants vells o gegants de les dues cares de Sarrià són una parella de gegants de Sarrià. La particularitat d'aquests gegants és que representen dues parelles diferents, l'una per davant i l'altra per darrere. Per l'una banda figuren dos senyors de Sarrià vestits de festa; ell porta una barretina vella i ella una diadema i un ventall a la mà. Per l'altra simbolitzen la classe obrera, ell amb vestit de feina i ella amb roba senzilla i un farcell a la mà.
Van néixer el 1977 amb la revifada de la cultura popular que portà l'arribada de la democràcia. En aquella etapa es va posar de moda que els barris barcelonins tinguessin uns gegants propis que els representessin, i Sarrià no va voler quedar-se enrere. Les figures són obra de Miguel Marcet, que va plasmar en les noves figures la burgesia i els menestrals; per això els gegants tenen dues cares.
Els gegants, dels més grossos i pesants de la ciutat, solien participar en cercaviles i celebracions diverses del barri, fins que van ser desats. L'any 2008, quan enderrocaven un edifici, en van trobar els caps i els van donar a la Colla Gegantera de Sarrià, que va decidir de tornar-los a donar vida.
L'octubre del 2010, per les Festes del Roser, es presentaren les còpies dels gegants de les dues cares, amb una adaptació dels originals que s'encarregà a l'escultor Jordi Grau, del Taller el Drac Petit. Tot i que els caps i les mans són idèntics, els canvià els vestits per donar-los una aparença més actual i els feu més amples i més baixets, perquè fossin de més bon portar.
El 2011, en la festa del barri, els sarrianencs van fer una votació popular per batejar els gegants. Els noms triats foren Martí i Elisenda per als burgesos pagesos i Benet i Roser per als menestrals.
Les còpies dels gegants es troben exposades permanentment a la seu del Districte de Sarrià – Sant Gervasi, juntament amb els gegants nous, el gegantó Blauet, el capgròs del barri i el gegant Trenot. Només en surten per participar en la festa major del barri i en més cercaviles i trobades de la ciutat on són convidats, sempre acompanyats de la Colla Gegantera de Sarrià.

## Referències

* 1 2 3 4 5 6 7 8 «Gegants vells de Sarrià». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Gegantó Galtetes

El Gegantó Galtetes és una figura que neix de l'amor entre els gegants Coloms de Sant Andreu de Palomar. Representa un ocellet petit i porta la indumentària pròpia d'un nadó, amb roba de color blau molt suau i un pitet amb el seu nom. També duu un ninot perquè es pugui entretenir.
La història del gegantó comença l'any 2005, quan la seva mare va pondre un ou que es va poder veure en les sortides dels gegants Coloms durant nou mesos. Finalment, el 10 de juny de 2006 en va sortir en Galtetes, l'únic fill de la parella, i d'aleshores ençà és ben corrent de veure’ls tots tres junts. La iniciativa de construir en Galtetes sorgeix de la Germandat de Trabucaires, Geganters i Grallers de Sant Andreu de Palomar, que volia una figura que poguessin portar els nens i nenes més petits de la colla, que encara no podien carregar ni l'Avi d'Orient. Amb la nova figura, la Germandat pot comptar amb geganters portadors a partir de tres anys.
El gegantó Galtetes surt a passejar i dansar cada any a final de novembre, per la festa major de Sant Andreu, de la qual és protagonista juntament amb les altres figures del barri. També, quan s'escau, participa en cercaviles i trobades de gegants, tant a Barcelona com a fora.

## Referències

* 1 2 3 4 5 6 «Gegantó Galtetes». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).